Martinčania majú za sebou perný víkend. V sobotu prehrali vo finálovom zápase s Humenným 3:5. Prehru si na svoje konto pripísali aj v nedeľu. Martinskí hokejisti ho prehrali gólom do prázdnej brány.
Humenné v nedeľu vyhralo nad Martinom 3:1 a zvládlo vstup do finálovej série podľa svojich predstáv. V sérií vedie Humenné 2-0. V sobotu bude mať na Podháji prvý mečbal. "Chalani boli v porovnaní s prvým súbojom o niečo aktívnejší a aj sa lepšie hýbali. Ak by sa nám podaril vedenie poistiť, zrejme by zápas dopadol inak, no na keby sa v hokeji nehrá," povedal martinský kouč Branislav Stolárik.
Humenné využilo aj svoju väčšiu skúsenosť. Martinský kouč prezradil, že súper bol o niečo lepší v držaní puku a potvrdil veľkú ofenzívnu silu. Podľa jeho slov urobia všetko preto, aby domáce stretnutia zvládli a vrátili sériu na východ.
Foto: fb/MHKMartin